પંજાબમાં રાવણ દહન દરમિયાન થયેલા ટ્રેન અકસ્માતથી સમગ્ર દેશ સ્તબ્ધ છે. પ્રધાનમંત્રી નરેન્દ્ર મોદી અને રાષ્ટ્રપતિથી લઇને કોંગ્રેસ અધ્યક્ષ રાહુલ ગાંધી સહિત અનેક રાજ્યોના મુખ્યમંત્રીઓ અને મંત્રીઓએ ઘટનાને લઇને દુઃખ વ્યક્ત કર્યું છે. રેલ રાજ્યમંત્રી મનોજ સિન્હા પણ રાત્રે જ ઘટનાસ્થળે પહોંચ્યા હતા. પરંતુ જે રાજ્યમાં આ અકસ્માત થયો છે, તેના મુખ્યમંત્રી એટલે કે કેપ્ટન અમરિંદર સિંહ અકસ્માતના 12 કલાક પછી પણ અમૃતસર પહોંચ્યા નથી.